Dragi učenec/učenka!

V tem tednu boš v enoti **Vsak zaimek ima svojo vlogo** spoznal/a vprašalne zaimke.

**VPRAŠALNI ZAIMKI**

so vprašalnice, s katerimi se **sprašujemo po samostalnikih**.

Pri navajanju vprašalnic običajno uporabljamo oba zaimka (Kdo ali kaj?), ki se ločita glede na človeškost/nečloveškost.

**Kdo** je zaimek, s katerim se sprašujemo **po človeku**.

Z zaimkom **kaj** sprašujemo po **nečloveku** (živalih, predmetih, rastlinah in pojmih).

Pa si poglejmo, katere vprašalne zaimke poznamo (gotovo se jih boš spomnil/a, saj ste se jih učili že v šestem razredu).

VPRAŠALNI ZAIMKI

|  |  |  |
| --- | --- | --- |
|   | KDO? | KAJ? |
| imenovalnik | kdo | kaj |
| rodilnik | koga | česa |
| dajalnik | komu | čemu |
| tožilnik | koga | kaj |
| mestnik | pri kom | pri čem |
| orodnik | s kom | s čim |

|  |  |
| --- | --- |
|   |   |
|  |  |

Želim ti veliko znanja pri reševanju nalog v tem tednu, če pa imaš kakšno vprašanje, mi piši na: klavdija.kotnik@guest.arnes.si